Hugo Arana

Hugo Arana (fullt navn Ricardo Hugo Arana, født 23. juli 1943 i Juan José Paso i provinsen Buenos Aires i Argentina, død 11. oktober 2020 i Buenos Aires) var en argentisk film-, fjernsyns- og teaterskuespiller.

Liv og virke

Bakgrunn
Arana ble født i en liten landsby ute på pampasen et godt stykke fra hovedstaden, men vokste opp i Monte Grande nær Buenos Aires. Foreldrene var gårdbrukere og flyttet med familien til Lomas de Zamora og så til Lanús, som begge er byer som inngår i storbyområdet Gran Buenos Aires. Han studerte til skuespiller med Marcello Lavalle og Augusto Fernandes.

Karriere
De første årene som  skuespiller var nan del av en teatergruppe kalt «errare humanum est». Han spilte også i filmer som El Santo de la Espada (1970) og La tregua (1974).

I 1980-årene ble han populær for sin deltagelse i en reklamespot for Crespi, en vin. Arana var fremdeles skuespillerstudent, men bøe gitt oppdraget av regissøren Juan José Jusid. Han spilte en mann som fant ut at han skulle bli far, og han og hans kone ender opp med å freiser med en flaske vin. Han slo så godt an at det ble laget oppfølgere med ham.

Han ble ogsp populær for sitt spill i fjernynssituasjonskomedien Matrimonios y algo más av Hugo Moser, der han spilte to skikkelser som ble veldig populære blant seerne: «El Groncho» (i komediesketsjen «El Groncho y La Dama»,  og «Huguito Araña» (en stereotypisk feminin homofil mann). Den sistnevnte rollen ble til de grader lagt merke til at krefter i det militære begynte å reagere på slik seksualisert skuespilleri. Alt dette ifølfe Hugo Arana selv, førte til at produksjonsteamet fryktet for konsekvenser, og fant det best å la rollefiguren Huguito etterhvert gifte seg, med en kninne spilt av skuespillerinnen Mónica Gonzaga. Men Huguitos fremtoning ble ikke tilsvarende forvandlet.

I serien «Situación Límite», en serie som løp fra 1984 og fremover i Argentina, spilte han en del segmenter sammen med Claudio García Satur, Fernanda Mistral og Betiana Blum.

Han medvirket i Telefés fjernsynsserie «Los exitosos Pells», der han spilte direktøren i den fiktive kanalen «Mega News», Franco Andrada. Serien ble første gang vist i 2008-2009.

I 2009 deltok han sammen Fernanda Mistral, Rita Cortese og Norman Briski i den italienske fjernsynsfilmen «Scussate il disturbo» av Luca Manfredi (sønn av Nino Manfredi).

Etter et alvorlig fall i sitt hjem ble Arana innlagt på sykehus, og testet der positiv for covid-19. Arana døde av sykdommen den 11. oktober 2020, i en alder av 77 år.

Filmografi

Utmerkelser og nominasjoner

Referanser

Eksterne lenker
 
 CineNacional.com  (Filmografi).
 GaceMail.com.ar (Intervju).

Argentinske skuespillere
Personer fra provinsen Buenos Aires
Personer fra Gran Buenos Aires
Personer fra Lomas de Zamora
Personer fra Lanús
Dødsfall relatert til covid-19 i Argentina
Skuespillere ofre for covidpandemien